cyanic-selkie/wikianc huggingface dataset:
Segrate
Historia
pienoiskuva|200px|vasen|Suihkulähde Segratessa Vanhin Segratea koskeva asiakirja on Codex Diplomaticus Longobardiae vuodelta 830. Paikkakunnan nimessä on Lombardiassa yleinen -ate, joka viittaa esimerkiksi alueella virtaavaan jokeen, kuten Lambrate Lambro-joen varrella. Segraten nimen alkuperä ei ole yhtä ilmeinen. Uskottavimpana pidetään teoriaa, joka perustuu rukiin (segale) viljelyyn.
Segrate kuului Melzon läänityksiin aina vuoteen 1689, jolloin se siirtyi Colombon suvulle. Segraten ja Pioltellon liitosta kaavailtiin 1860-luvulla, mutta aie raukesi ja lopulta päädyttiin liittämään Novegro ja Rovagnasco Segrateen.
Segraten merkittäviä rakennuksia ovat entinen kaupungintalo ja nykyinen kirjasto ja kulttuurikeskus Centro culturale Giuseppe Verdi 1960-luvulta ja Oscar Niemeyerin suunnittelema Mondadorin pääkonttori vuodelta 1975.
Talous ja liikenne
Segraten teollisuus on monipuolista. Segraten rautatieasema, Stazione di Segrate, sijaitsee Milano–Venetsia-radan varrella. Segrate kuuluu Milanon paikallisjunaliikenteen piiriin ja kaupunki on erinomaisten moottoritieyhteyksien läheisyydessä.
Jean-Charles Gicquel
Jean-Charles Gicquel (s. 24. helmikuuta 1967 Ploërmel, Morbihan, Ranska) on ranskalainen korkeushyppääjä. Hänen vuonna 1994 hyppäämänsä sisäratojen Ranskan ennätys on yhä voimassa vuonna 2014.
Gicquel saavutti sisäratojen EM-kilpailuissa Pariisissa 1994 korkeushypyssä hopeaa uransa parhaalla tuloksella 235 cm. Vuonna 1989 hän sijoittui Haagin EM-hallikilpailuissa seitsemänneksi tuloksella 224 cm ja Budapestin MM-hallikilpailuissa 12:nneksi tuloksella 225 cm.
Ulkoratojen arvokilpailuissa Gicquel karsiutui loppukilpailusta Rooman MM-kilpailuissa 1987 tuloksella 210 cm sekä Splitin EM-kilpailuissa 1990 tuloksella 224 cm. Stuttgartin MM-kilpailuissa 1993 hän sijoittui 11:nneksi tuloksella 225 cm ja Helsingin EM-kilpailuissa 1994 samalla tuloksella yhdeksänneksi.
Ranskan mestaruuden 200-senttinen ja 81-kiloinen Gicquel voitti ulkoradoilla vuosina 1987, 1990, 1994 ja 1995 sekä hallissa vuosina 1990, 1991, 1993 ja 1994. Heinäkuussa 1994 hän hyppäsi Eberstadtissa Ranskan ennätyksen 233 cm. Sisäratojen Ranskan ennätystä Gicquel paransi kolmasti: vuonna 1989 tulokseen 227 cm sekä vuonna 1994 tuloksiin 232 cm ja 235 cm. Gicquelin ulkoratojen Ranskan ennätys säilyi maaliskuuhun 2014 saakka, jolloin Mickaël Hanany hyppäsi 234 cm. Sisäratojen ennätys on edelleen voimassa vuonna 2014.
Kesäinen leikki
Kesäinen leikki on Ingmar Bergmanin ohjaama elokuva vuodelta 1951. Elokuva on liikkuu kahdessa ajassa: nuoren parin rakkaustarinassa ja vanhenevan naisen muistoissa. Sitä pidetään ohjaajansa varhaisena mestariteoksena. Elokuvassa oli mukana Bergmanin luottohenkilöitä: näyttelijätär Maj-Britt Nilsson ja kuvaaja Gunnar Fischer. Myös saaristomaisemat ja lyhyen onnen kuvaus ovat teemoja, jotka toistuvat Bergmanin myöhemmissä elokuvissa.
Lehavim
Lehavim on kaupunki Israelin Eteläisellä hallintoalueella lähellä Beerseban kaupunkia. Sen asukasluku oli vuonna 2018 6 350.
Maantiede
thumb|vasen|Paikallinen [[synagoga.]] Lehavim sijaitsee Etelä-Israelissa Negevin autiomaan pohjoisosassa ja Juudean kukkuloiden eteläjuurella. Sen korkeus merenpinnasta on noin 300 metriä. Beerseba sijaitsee Lehavimista noin 15 kilometriä etelään.
Historia
Lehavim perustettiin vuonna 1985. Tarkoituksena oli perustaa uusi hyvätuloisten asuinalue kohtuullisen matkan päähän, ja hyvien yhteyksien varrelle, Beersebaan nähden. Hankkeen rahoittivat Benei Shimonin aluehallinto ja Israel Land Authority. Oman kunnallisvaltuustonsa Lehavim sai vuonna 1989.
Väestö
Lehavimin asukasluku oli vuoden 2018 lopussa 6 350. Vuonna 2002 vastaava lukema oli 4 770.
NBA-kausi 1957–1958
NBA-kausi 1957–1958 oli NBA-liigan 12. kausi. Runkosarja käynnistyi 22. lokakuuta 1957 ja päättyi 12. maaliskuuta 1958. Edelliskauden finalistit kohtasivat jälleen finaaleissa ja St. Louis Hawks oli Boston Celticsiä vahvempi otteluvoitoin 4–2 12. huhtikuuta päättyneessä finaalisarjassa.
Runkosarja
V=voitot, H=häviöt, V%=voittoprosentti
Aspremont (Alpes-Maritimes)
Aspremont on kunta Kaakkois-Ranskassa Alpes-Maritimesin departementissa Provence-Alpes-Côte d’Azurin alueella. Se sijaitsee noin 12 kilometriä Nizzasta pohjoiseen.
Kunnan keskusta sijaitsee korkealla mäellä. Se on ollut nykyisellä paikalla vuodesta 1426 lähtien. Vanha kylä hylättiin tuolloin, ja sen rauniot ovat yhä nähtävillä Mont Cima -vuorella.
Mont Chauve -vuoren laella on vuonna 1890 valmistunut linnoitus Fort du Mont Chauve. Se oli osa Ranskan puolustamiseksi rakennettua Séré de Rivières järjestelmää.
Angela Kovács
pienoiskuva|Angela Kovács vuonna 2016. Angela Anna Margareta Kovács (s. 23. toukokuuta 1964 Uppsala) on ruotsalainen näyttelijä. Hän näytellyt etsivä Ann-Britt Höglundia Wallander-elokuvasarjassa sekä pääosaa Irene Huss -elokuvasarjassa. Hänen sukunimensä on peräisin hänen isältään, joka oli unkarilainen.
Treasure Master
Treasure Master on Software Creationsin kehittämä ASC Gamesin vuonna 1991 julkaisema tasohyppelyvideopeli Nintendo Entertainment Systemille. Peli oli osa Music Television -kanavan järjestämää kilpailua.
thumb|right|256px|Kuvakaappaus pelin ensimmäisestä tasosta.
Kilpailu
Pelin julkaisun jälkeen pelaajilla oli 11. huhtikuuta 1992 aikaa harjoitella pelin läpäisyä. Tämän jälkeen MTV julkaisi salasanan. Syöttämällä tämän salasanan ja pelin sarjanumeron pelin alussa, pelaajat pystyivät avaamaan salaisen kuudennen palkintomaailman. Tämän jälkeen pelaajilla oli keskiyöhön asti aikaa läpäistä koko peli, mukaan lukien palkintomaailma. Jos pelin läpäisi, sai 24-merkkisen koodin. Soittamalla erityiseen hotlineen ja ilmoittamalla kyseisen koodin pelaajilla oli mahdollisuus voittaa yksi 36 252:sta palkinnosta.
Salainen raportti
Salainen raportti (Mr. Arkadin tai Confidential Report) on Orson Wellesin vuonna 1955 ohjaama rikoselokuva. Elokuva perustuu yhteen jaksoon radiosarjasta The Adventures of Harry Lime, joka perustuu elokuvaan Kolmas mies. Orson Welles näytteli Harry Limen roolin sekä elokuvassa että radiosarjassa.
Treasure Master
Palkinnot
Kaksi pääpalkinnon voittajaa saivat valita palkintonsa seuraavista:
Salainen raportti
Arvioita
Ilta-Sanomien Timo Malmin ”köyhän miehen Citizen Kaneksi” luonnehtima trillerimukaelma kuuluu kriitikon mielestä Orson Wellesin merkillisimpiin, mutta samalla kiehtovimpiin elokuviin.
Treasure Master
Palkinnot
250 2. sijalle tullutta voittivat kaikki Super Nintendo Entertainment Systemin. 36 000 3. sijalle tullutta voittivat virallisen posterinkokoisen voittajan sertifikaatin.
Tšernyševskin piiri
thumb|200px|Tšernyševskin piiri Taka-Baikalian aluepiirin kartalla. Tšernyševskin piiri on kunnallinen itsehallintoalue Taka-Baikalian aluepiirissä Venäjällä. Vuonna 1926 perustetun piirin pinta-ala on 13 200 neliökilometriä. Asukkaita on 36 100 henkeä (vuonna 2009).
Tšernyševskin piiri sijaitsee Taka-Baikalian keskiosassa. Koillisessa se rajoittuu Mogotšan, kaakossa Sretenskin, lounaassa Nertšinskin ja luoteessa Tungokotšenin piireihin.
Piiriin kuuluvat Aksjonovo-Zilovskojen, Bukatšatšan, Tšernyševskin ja Žirekenin kaupunkimaiset taajamat sekä 15 maalaiskuntaa: Aleur, Baigul, Bušulei, Gaur, Ikšitsa, Kadaja, Komsomolskoje, Kurlytš, Milgidun, Novoiljinsk, Novyi Olov, Staryi Olov, Ukurei, Urjum ja Utan. Hallinnollinen keskus on Tšernyševsk. Asutuskeskuksia on yhteensä 36.
Seudun kanta-asukkaita ovat evenkit. Nykyään valtaosa asukkaista on venäläisiä.
Piirin kautta kulkee Trans-Siperian rautatie, josta Tšernyševskin asemalla haarautuu sivurata Bukatšatšaan. Piirikeskuksesta on rautateitse matkaa aluepiirin pääkaupunkiin Tšitaan 389 kilometriä. Rakenteilla on Tšitan ja Habarovskin välinen M58-valtatie.
Paikallislehtenä ilmestyy Naše vremja (”Meidän aikamme”). Nähtävyyksiin kuuluu Vapahtajan kirkko ja 1800-luvun puolivälin asuintalo Kurlytšin kylässä. Seudulla on useita arkeologisia muistomerkkejä.
Upstairs at Eric’s
Upstairs at Eric’s on brittiläisen synthpop-yhtye Yazoon ensimmäinen studioalbumi, joka julkaistiin vuonna 1982. Levyn tunnetuimmat kappaleet ovat singleinäkin julkaistut ”Only You” ja ”Don’t Go”.
Irlannin tasavallan jalkapallomaajoukkue
Irlannin tasavallan jalkapallomaajoukkue edustaa Irlannin tasavaltaa kansainvälisissä miesten jalkapallokilpailuissa. Se toimii Irlannin tasavallan jalkapalloliiton (FAI) alaisuudessa.
Menestys arvokilpailuissa
MM-kilpailut:
EM-kilpailut:
Katko (korttipeli)
Aloittaja lyö haluamansa kortin, muiden on tunnustettava maata, muuten saa lyödä vapaasti. Suurimman aloitusmaata olevan kortin lyönyt saa tikin ja saa lyöntivuoron. Uuden kierroksen voittaja, joka voi olla myös edellisen kierroksen voittaja saa tikin ja lyöntivuoron. Näin jatketaan kunnes kortteja on yksi kullakin. Se, joka voittaa tämän viimeisen kierroksen saa pelipisteen eli jaon viimeisen tikin. Joka ensiksi saa kolme pelipistettä, voittaa pelin.
Muunnelmia
Joskus pelataan viiteen pelipisteesen asti. Joskus kakkosen lyönyt saa yhden pelipisteen, jos pitää tikin sillä kierroksella. Tällöin voi saada useamman pelipisteen samalla jaolla. Tätä versiota sovelletaan parhaimmin kahden tai kolmen pelissä. Joskus käytetään myös arvottua valttia. Joskus on lyötävä parempi kortti, jos voi. Tällöin yliottopakko menee maapakon edelle valttipelissä.
Fragkokástello
Fragkokástello (usein transl. Frangokástello) on Kreikan kylä, joka sijaitsee Kreetan saarella ja kuuluu Sfakián kuntaan, Chanián alueyksikköön ja Kreetan alueeseen. Kylän väkiluku on 148 (vuonna 2011).
Fragkokástello sijaitsee Välimereen kuuluvan Libyanmeren rannalla Kreetan etelärannikolla noin 55 kilometriä lounaaseen Réthymnosta ja noin 80 kilometriä kaakkoon Chaniásta. Chóra Sfakíoniin matkaa on noin 13 kilometriä. Kylä on rakennettu kapealle rannikkotasangolle Lefká Óri -vuorten eteläpuolella. Se on osa Patsianóksen kyläyhdyskuntaa.
Fragkokástellon kylä tunnetaan ennen kaikkea sille nimensä antaneesta Fragkokástellon linnasta (”Frankkien linna”). Se rakennettiin venetsialaisvallan aikana vuonna 1371, ja siitä on nykyisin jäljellä enää neljä kulmatornia ja seinät. Kylän lähellä on lukuisia hyviä uimarantoja, ja yksi niistä on heti linnan kohdalla. Kylässä on myös muun muassa huoneiden vuokraajia, kalastussatama, supermarketti, linja-autopysäkki ja tavernoja.
Kylän lähellä sijaitsee myös Pyhän Kharalampoksen luostari (Moní Agíou Charalámpous).
Edmund Hillary
Edmund Percival Hillary (20. heinäkuuta 1919 Auckland, Uusi-Seelanti – 11. tammikuuta 2008 Auckland, Uusi-Seelanti) oli uusiseelantilainen vuorikiipeilijä ja tutkimusmatkailija, joka tuli kuuluisaksi valloitettuaan yhdessä šerpa Tenzing Norgayn kanssa maailman korkeimman vuoren Mount Everestin vuonna 1953 ensimmäisinä ihmisinä maailmassa.
Nuoruus
Edmund Hillary syntyi Aucklandissa Uudessa-Seelannissa 20. heinäkuuta 1919 ja varttui Tuakaun kylässä Aucklandista etelään. Hänellä oli isosisko ja pikkuveli. Hillary oppi isältään mehiläishoidon, ja 15-vuotiaana hän työskenteli jo isänsä mehiläistarhassa.
Toisen maailmansodan sytyttyä Hillary yritti värväytyä navigaattoriksi Uuden-Seelannin kuninkaallisiin ilmavoimiin. Hänen isänsä oli kuitenkin hankkinut hänelle vapautuksen armeijasta hänen mehiläistyönsä vuoksi. Perhe omisti jo 1600 mehiläispesää. Vuonna 1944 Hillary haki uudelleen ilmavoimiin ja pääsi sinne. Hänet lähetettiin koulutuksen jälkeen Salomonsaarille. Siellä hän joutui veneonnettomuuteen ja loukkaantui lievästi. Toivuttuaan hän sai vapautuksen armeijasta syksyllä 1945.
Vuorikiipeilijän ura
Kiipeiltyään muutaman vuoden ajan Uuden-Seelannin vuorilla Hillary matkusti vanhempiensa mukana Eurooppaan. Hän kiipeili kahden muun kiipeilijän kanssa Itävallan ja Sveitsin Alpeilla ja nousi Jungfraun huipulle.
Keväällä 1951 Hillary lähti nelimiehisen uusiseelantilaisen retkikunnan mukana kiipeämään Himalajalle Intiaan. Aluksi ryhmä kiipesi Mukut Parbatille, mutta Hillary ei sään vuoksi onnistunut nousemaan huipulle asti. Kaksi miehistä sai luvan matkustaa myös Nepalin puolelle, ja Hillary sai toisen paikan.
Etelä-Nepalin Solo Khumbussa Hillary liittyi toverinsa Riddifordin kanssa englantilaisen Eric Shiptonin johtamaan retkikuntaan. Syyskuussa 1951 retkikunta nousi Pumorin rinteille, jolta on näköala maailman korkeimmalle vuorelle Mount Everestille. Retkikunta havaitsi, että Mount Everestin huipulle pääsisi myös etelästä käsin. Ryhmä tutki Everestin rinteitä aikomuksenaan kiivetä vuorelle myöhemmin. Hillary ja Riddiford jatkoivat Kathmanduun. Siellä he saivat tietää, että he pääsisivät yrittämään Mount Everestille kiipeämistä vasta vuonna 1953, koska sitä ennen oli sveitsiläisten retkikuntien vuoro yrittää.
Hillary palasi Uuteen-Seelantiin jatkamaan perheensä mehiläisfarmin hoitoa. Keväällä 1952 hän palasi Himalajalle. Retkikunnan yritys kiivetä Cho Oyun huipulle epäonnistui. Hillary sai kuitenkin kuulla, että sveitsiläiset olivat epäonnistuneet ensimmäisessä yrityksessään nousta Mount Everestin huipulle.
Mount Everestille tähtäävän englantilais-uusiseelantilaisen retkikunnan johtajaksi vaihdettiin lokakuussa 1952 John Hunt. Hillary liittyi retkikuntaan, joka lähti Himalajalle maaliskuussa 1953 aikomuksenaan valloittaa Mount Everest ensimmäisinä maailmassa. Koko retkikuntaan sherpakantajineen kuului yli 400 miestä. šerpojen johtajana toimi kokenut Tenzing Norgay. Tässä vaiheessa retkikunnan johtaja ei vielä ollut päättänyt, kuka 11 kiipeilijästä saisi nousta huipulle ensimmäisenä.
Edmund Hillary johti ensimmäistä ryhmää, joka saapui Mount Everestin liepeille huhtikuussa 1953. Retkikunta joutui ylittämään ennen Everestille pääsyään muun muassa vaikean Lhotsen, joka on maailman neljänneksi korkein vuori. Toukokuussa Hillary ja hänen kiipeilijäparinsa Tenzing alkoivat kiivetä Everestin rinteitä ylös happinaamareissaan etappi etapilta toisen ryhmän takana. Ensimmäinen ryhmä ei kuitenkaan onnistunut pääsemään huipulle asti. Hillary ja Tenzing lähtivät nousemaan kahdestaan kohti huippua 28. toukokuuta.
pienois|Hillary ja Tenzing Norgay paluumatkalla Mount Everestin huipulta.
Tuulettomana päivänä 29. toukokuuta 1953 Hillary ja Tenzing lähtivät leiri 9:stä nousemaan viimeiselle etapilleen kohti Mount Everestin huippua. He saavuttivat eteläisen huipun aamupäivällä kello 10. Sen yläpuolella he kohtasivat korkean kallion, joka tunnetaan nimellä Hillary Step. Sen selvitettyään kaksikko oli muutaman minuutin kuluttua Mount Everestin huipulla kello 11.30. Hillary otti huipulla kuvan Tenzingistä ja Tenzing suoritti ruokauhrin. Hillary hautasi huipulle pienen krusifiksin ja otti useita laadukkaita valokuvia. Viisitoista minuuttia huipulla oltuaan kaksikko lähti vaaralliselle ja hitaalle paluumatkalle. Iltapäivällä he kohtasivat muita retkikunnan jäseniä, ja 31. päivänä he olivat laskeutuneet leiri 6:een. Hillaryn ja Tenzingin uroteosta lähetettiin sähke, ja kesäkuun 2. päivänä englantilainen The Times uutisoi siitä maailmalle.
Matkan jälkeen kuningatar Elisabet aateloi Hillaryn. Media halusi tietää, kumpi miehistä nousi ensin huipulle, Hillary vai Tenzing. Miehet kertoivat julkilausumassaan nousseensa huipulle lähes samanaikaisesti. Tenzing kertoi myöhemmin kirjassaan, että Hillary astui huipulle ensin.
Everestin jälkeen
Vuonna 1956 Hillary lähti Etelämantereelle osana brittiläisen kansainyhteisön Antarktiksen halki kulkenutta tutkimusmatkaa. Tammikuussa 1958 Hillaryn ryhmä saavutti etelänavan.
Hillary perusti 1960-luvulla Himalayan Trust -rahaston, joka pyrkii parantamaan Himalajan asukkaiden elinolosuhteita. Rahasto rakennutti Himalajalle muun muassa kouluja, sairaaloita, lentokenttiä, siltoja ja vesijohtoja.
Vuonna 1977 Hillary teki 16-miehisen retkikunnan kanssa tutkimusretken Gangesjokea pitkin tarkoituksenaan löytää joen alkulähde. Hillary sairastui loppumatkasta vuoristotautiin eikä päässyt joen alkulähteelle saakka.
Hillary kävi Mount Everestin juurella viimeisen kerran vuonna 1981, kun amerikkalainen retkikunta pyysi häntä mukaansa auttamaan retken johtamisessa. Hillary kuitenkin alkoi kärsiä vakavasta vuoristotaudista jo perusleirissä, joten hänet jouduttiin viemään takaisin alas.
Vuonna 1984 Hillarysta tuli Uuden-Seelannin Intian-suurlähettiläs. Hän toimi virassa vuoteen 1989 saakka.
Hillaryn poika Peter Hillary kiipesi vuonna 2002 Mount Everestin huipulle yhdessä Tenzing Norgayn pojanpojan kanssa.
Yksityiselämä
pienois|Hillary ensimmäisen vaimonsa ja poikansa kanssa vuonna 1955. Hillary meni naimisiin syyskuussa 1953 Aucklandissa Louise Rosen kanssa. He saivat kolme lasta. Hillaryn vaimo ja yksi lapsista kuolivat pienkoneonnettomuudessa Katmandussa vuonna 1975. Hillary meni uudelleen naimisiin vuonna 1989.
Kunnianosoituksia
Juhlistaakseen Mount Everestin valloituksen 50-vuotispäivää Nepalin hallitus myönsi Hillarylle kunniakansalaisuuden erityisessä juhlatilaisuudessa Kathmandussa. Hillary on ensimmäinen Nepalilta tällaisen suosionosoituksen saanut ulkomaalainen.
Hillarylle myönnettiin Brittiläisen imperiumin ritarikomentajan (KBE) arvo 16. heinäkuuta 1953, ja Sukkanauharitarikunnan ritari (KG) hänestä tuli 23. huhtikuuta 1995. Uudessa-Seelannissa Sir Edmund oli Uuden-Seelannin ritarikunnan jäsen (Order of New Zealand, ONZ) vuodesta 1987 lähtien.
Hillaryn kuva on Uuden-Seelannin viiden dollarin setelissä. Hillaryn mukaan on Uudessa-Seelannissa nimetty lukuisia katuja, kouluja ja järjestöjä.
Saski Baskonia
Saski Baskonia on koripalloseura Vitoria-Gasteizista Espanjan Baskimaasta. Seuran edustusjoukkue pelaa Espanjan ACB-liigassa ja kansainvälisissä seurakilpailuissa.
Saski Baskonia perustettiin vuonna 1959 nimellä Club Deportivo Vasconia. Vuonna 1976 nimi muuttui muotoon Club Deportivo Basconia ja vuonna 1987 nykyisekseen. Samana vuonna seura teki sponsorisopimuksen keramiikkavalmistaja Taulellin kanssa, minkä myötä edustusjoukkue nimettiin aluksi Taugrésiksi ja vuonna 1997 TAU Cerámicaksi. Vuoden 2009 kesällä Taulell lopetti seuran tukemisen ja sen tilalle tuli espanjalainen säästöpankki Caja Laboral.
Saski Baskonia nousi Espanjan korkeimmalle sarjatasolle ensimmäistä kertaa vuonna 1972, ja nykyisessä ACB-liigassa se on pelannut sarjan perustamisesta vuodesta 1983 lähtien. Seura voitti ensimmäisen kuudesta Espanjan cupistaan kaudella 1994–1995 ja siitä on sittemmin tullut yksi Espanjan suurimmista. ACB-liigan se on voittanut kausilla 2001–2002, 2007–2008 ja 2009–2010. Euroliigassa seuran paras sijoitus on ollut toinen.
Antenni
thumb|Langattoman verkon antenneja sähkötolpassa. Antenni on radiolaitteiston osa, jota käytetään lähettämään ja vastaanottamaan sähkömagneettisia aaltoja (radioaaltoja). Lähettävä antenni muuntaa lähettimeltä tulevan suurtaajuisen vaihtosähkön sähkömagneettiseksi säteilyksi. Vastaanottavassa antennissa sähkömagneettinen säteily aiheuttaa antenniin sähkömotorisen voiman. Antennin tyypillä ja mitoituksella voidaan vaikuttaa huomattavasti siihen, millä tavoin antenni toimii.
Vahvistus
Antennit ovat suuntaavia, eli ne eivät säteile samalla tavalla jokaiseen suuntaan. Tätä ominaisuutta kutsutaan vahvistukseksi. Vahvistukseen tietyllä taajuudella vaikuttavat antennin mitoitus sekä paikka ja asento maahan ja muihin heijastaviin tai absorboiviin pintoihin nähden. Suuntaava antenni ei säteile tehoa enempää kuin mitä siirtolinjasta tulee, vaan kohdistaa sen tiettyihin suuntiin muita enemmän. Antennin vahvistusta mitataan desibeleissä. Jos verrokkina käytetään vapaassa tilassa olevaa ympärisäteilevää antennia, yksikkönä on dBi. Vahvistusta verrataan myös dipoliantennin vahvistukseen, tällöin yksikkönä on dBd. Dipolin ominaisvahvistus on 2,1 dBi. Vahvistuksessa otetaan yleensä huomioon myös antennissa tapahtuvat häviöt.
Resonanssitaajuus
Taajuus, jolla antenni on vireessä ja jolla sen toiminta on tehokkainta. Resonanssitaajuudella impedanssi on kokonaan resistiivistä. Muutettaessa taajuutta resonanssitaajuudelta ylöspäin induktiivinen reaktanssi kasvaa ja vastaavasti taajuuden laskeminen lisää kapasitiivista reaktanssia. Reaktanssi aiheuttaa virran ja jännitteen välille vaihe-eron, jolloin antenniin on syötettävä suurempi jännite saman tehon saavuttamiseksi.
Polarisaatio
Sähkömagneettisella aallolla on kaksi komponenttia: sähkökenttä ja magneettikenttä, jotka ovat suorassa kulmassa toisiinsa nähden ja liikesuuntaan nähden. Sähkömagneettisen aallon polarisaatio määritetään sähkökentän suunnan mukaan, yleensä maan pintaan verrattuna. Aalto voi olla pysty-, vaaka- tai ympyräpolarisoitunut. Antennilla on myös polarisaatio, ja se on yleensä antennin elementtien suuntainen. Antenni vastaanottaa tehokkaimmin sen kanssa samansuuntaisesti polarisoituja signaaleja.
Impedanssi
Antenni näyttäytyy syöttävälle lähettimelle impedanssina eli kuormana. Antennin syöttöpisteen impedanssi mitataan pisteestä, johon antennia syöttävä siirtolinja on kytketty. Jos syöttöpisteen paikkaa muutetaan, muuttuu myös impedanssi. Resonanssissa olevan antennin impedanssi on kokonaan resistiivistä, eli sillä ei ole reaktiivista osaa. Syöttöpisteen impedanssi on tärkeä antennin ja siirtolinjan sovittamisen kannalta. Jos antennilla ja siirtolinjalla on eri impedanssit, heijastuu osa tehosta antennista takaisin aiheuttaen tehohäviöitä. Myös antennin korkeus maanpinnasta vaikuttaa antennin impedanssiin.
Säteilykuvio
Säteilykuviosta nähdään antennin säteilysuunnat ja kulmat. Antennityypin valinnalla voidaan vaikuttaa antennista lähtevän säteilykuvion muotoon. Säteilykuvioon vaikuttaa myös antennin asennusympäristön säteilyä heijastavat tai absorboivat pinnat, sekä antennin korkeus maanpinnasta.
Antennityyppejä
thumb|[[Radioamatööriaseman jagiantenneja.]] thumb|Poliisin nopeudenvalvontatutka avattuna ja torviantenni näkyvissä.
Antennien asennuspaikat
thumb|right|Mastossa olevia erilaisia antennilaitteita erilaisilla korkeuksilla. Antennien asennuspaikat riippuvat täysin käyttötarkoituksesta. Usein langattomassa viestinnässä käytettävät antennit asennetaan korkealle, jotta yhteys saadaan muodostettua mahdollisimman esteettömästi. Pitkiä ja kiinteitä yhteyksiä varten käytetään antennimastoja. Näihin mastoihin voi olla sijoitettuna useita eri antennijärjestelmiä samanaikaisesti eri korkeuksille ja suunnattuna eri suuntiin. Antenneja näkee usein myös savupiipuissa tai rakennusten seinillä. Asennuspaikan valintaan voi myös vaikuttaa antennin fyysinen koko, joka riippuu halutusta antennityypistä ja resonanssitaajuudesta. Erittäin pitkille yhteyksille käytetään satelliitteja.
Teepussi
thumb|Kolme erilaista teepussia. thumb|Turkkilainen teepussi. Teepussi on pieni pussi, jonka sisällä on teetä ja jota käytetään teen hauduttamiseen. Se koostuu kahdesta osasta: teestä ja pussista. Haudutuksessa tee jää pussin sisään, jolloin se on helppo poistaa hauteesta ilman sotkua.
Ensimmäiset teepussit valmistettiin käsintehdystä silkistä ja ensimmäiset tähän valmistusmenetelmään perustuvat teepussi-patentit ovat peräisin vuodelta 1903. Newyorkilainen kauppias Thomas Sullivan toi teepussit markkinoille 1904 ja hän laivasi niitä ympäri maailmaa. Modernit teepussit valmistetaan paperikuidusta.
Perinteisesti teepussit ovat olleet neliön tai suorakulmion muotoisia. Viime aikoina pyöreän tai pyramidin muotoiset teepussit ovat saapuneet kauppoihin valmistajien vakuutellessa tämän parantavan haudutusprosessin laatua. Uudet mallit ovat saaneet kuitenkin kritiikkiä valmistusmateriaaleistaan, kuten nailonista, jotka eivät ole biologisesti hajoavia.
Tavallisten teepussien lisäksi myyntiin on tullut useamman eri valmistajan tyhjiä teepusseja, joihin voi itse laittaa haluamaansa irtoteetä.
HMS Audacious (1869)
HMS Audacious oli Britannian kuninkaallisen laivaston vuonna 1869 vesillelaskettu Audacious-luokan ironclad-taistelulaiva.
Gerry Birgit Ilvesheimo
Gerry Birgit Ilvesheimo (s. 8. marraskuuta 1958 Lapinlahti) on suomalainen kirjailija. Ennen ryhtymistään vapaaksi kirjoittajaksi Ilvesheimo työskenteli filosofian historian tutkijana Helsingin yliopistossa. Filosofitausta näkyy hänen kaunokirjallisissa teoksissaan, joissa käsitellään muun muassa ruumiillisuutta, identiteettiä ja mielen filosofian ongelmia. Kirjailijan työn ohella Ilvesheimo työskentelee free lance -toimittajana.
HMS Audacious (1869)
Valmistus
Alus tilattiin 29. huhtikuuta 1867 Govanista Robert Napierilta ja sen köli laskettiin kaksi kuukautta myöhemmin 26. kesäkuuta. Alus laskettiin vesille 10. helmikuuta 1869 ja se valmistui 10. syyskuuta 1870.
Palvelus
Alus poistettiin palveluksesta vuonna 1894 ja se sijoitettiin varastolaivaksi vuonna 1902. Alus siirrettiin vuonna 1904 Portsmouthin koulutuskeskukseen, jolloin se nimettiin HMS Fisgardiksi. Alus muutettiin vuonna 1914 vastaanottoalukseksi nimettynä HMS Imperieuseksi. Alus oli vuodesta 1920 alkaen varastolaivana. Alus myytiin romutettavaksi 15. maaliskuuta 1927.
Kalevi Hongisto
Kalevi Hongisto (1. helmikuuta 1954 Oulu) on entinen suomalainen jääkiekkoilija. Hongisto edusti urallaan Forssan Palloseuraa, Oulun Kärppiä sekä Hämeenlinnan Pallokerhoa.
Hongisto pelasi ensimmäiset miesten ottelunssa FoPS:in riveissä kaudella 1973–1974, jolloin joukkue pelasi Suomen sarjaa. Seuraavaksi kaudeksi sarjan nimeksi muuttui I-divisioona. Hongisto oli nostamassa FoPS:ia jääkiekon SM-liigaan kauden 1974–1975 päätteeksi.
Kausi oli Hongiston ensimmäinen SM-liigassa. Hongisto pelasi 20 ottelua, joissa hän teki kolme tehopistettä. Kausi jäi Hongiston viimeiseksi FoPS:ssa.
Kaudeksi 1976–1977 Hongisto siirtyi I-divisioonassa pelanneen Oulun Kärppien riveihin. Hongisto oli nostamassa Kärppiä SM-liigaan ja pelasikin kaudella 35 SM-liigaottelua Kärpissä. Pisteitä syntyi nyt yhdeksän. Piste-ennätys parani vielä kaudella, jolloin Hongisto teki 35:een otteluun 11 pistettä.
Vuodet 1979–1983 Hongisto pelasi jälleen I-divisioonassa, nyt Hämeenlinnan Pallokerhon paidassa. Kaudella 1980–1981 syntyi henkilökohtainen I-divisioonan piste-ennätyss, kun Hongisto teki 34 tehopistettä. HPK nousi SM-liigaan kaudeksi, mikä jäi Hongiston viimeiseksi kaudeksi.
Hongisto pelasi urallaan 102 ottelua SM-liigassa. Näissä otteluissa Hongisto teki 11 maalia ja antoi 16 maalisyöttöä. I-divisioonassa otteluita kertyi 185, joissa Hongisto teki 70 maalia ja antoi 69 maalisyöttöä.
Gerry Birgit Ilvesheimo
Ilvesheimo on julkaissut neljä romaania, Pandora (PikkuIdis 1996), Kuristajaviikunat (Johnny Kniga 2003), Lykantropia (Johnny Kniga 2009) ja Ilmestyskirja (Ntamo 2018). Lykantropia oli ehdolla Runeberg-palkinnon saajaksi.
Aspremont
Aspremont voi viitata seuraaviin asioihin:
Ranskan Guinea
Ranskan Guinea oli Ranskan siirtomaa, joka oli osa Ranskan Länsi-Afrikkaa. Se sijaitsi silloisten Brittiläisen Sierra Leonen (nykyinen Sierra Leone) ja Portugalin Guinean (nykyinen Guinea-Bissau) välissä. Ranskan Guinean rajat muuttuivat ajan myötä, mutta vuonna 1958 ne olivat samat nykypäivän itsenäisen Guinean rajojen kanssa.
Alue joutui Ranskan yliherruuden alaisuuteen 1800-luvun keskivaiheilla, ja vuonna 1891 siitä tehtiin erillinen siirtomaa, jonka rajat olivat samat kuin aikaisemman siirtomaan Rivières du Sudin (1882–1891). Aluetta olivat vaatineet itselleen myös Iso-Britannia, Saksa ja Portugali, jotka kuitenkin olivat jo sitä ennen luopuneet vaatimuksistaan.
Ranska hallitsi Guineaa vuoteen 1958. Valtio itsenäistyi Ranskasta vuonna 1958 Charles de Gaullen vuoden 1958 perustuslain hylkäämisen jälkeen. Tällöin Ranskan Guinea oli ainoa siirtomaa, joka hylkäsi uuden perustuslain. Ranskan Guineasta tuli nykypäivän Guinea, pitäen ranskan virallisena kielenään.
Herse
Tarinan mukaan Hefaistos yritti maata Pallas Athenen mutta epäonnistui. Maahan tippunut siemen siitti sen sijaan Gaian, joka synnytti pojan, Erikhthonioksen. Hän ei kuitenkaan halunnut pitää poikaansa vaan antoi sen Athenelle. Tämä puolestaan sulki lapsen laatikkoon ja antoi sen Kekropsin tyttärille vartioitavaksi varoittaen heitä avaamasta sitä. Kiellosta huolimatta Aglauros ja Herse avasivat laatikon, josta paljastui Erikhthonios. Nämä kaksi sisarusta tulivat tästä hulluiksi ja hyppäsivät alas Akropoliilta. Toisen muunnelman mukaan varis kertoi Athenelle tapahtuneesta, jolloin tämä teki nämä kaksi sisarusta hulluiksi saaden heidät heittäytymään mereen.
Toisessa tarinassa Hermes rakastui Herseen, jolloin kateellinen Aglauros asettui rakastavaisten väliin kieltäytyen liikkumasta. Suuttuneena jumalien sanansaattaja muutti Aglauroksen silloin kivipatsaaksi. Suhteesta syntyi poika, Kefalos.
Ryan Gunderson
Uran alku Pohjois-Amerikassa
Gunderson kävi lukion Holy Ghost Preparatory Schoolissa, jossa hän voitti Pennsylvanian paikallisten High school-sarjojen mestaruuden, Flyers Cupin vuonna 2003. Vuodet 2003–2007 Gunderson kävi Vermontin yliopistoa. Hän rikkoi 148 ottelullaan joukkueen kaikkien aikojen otteluennätyksen, jonka myöhemmin rikkoivat kuitenkin Dean Strong ja Corey Carlson.
Gunderson siirtyi viimeisen yliopistovuotensa päätteeksi ECHL-joukkue Columbia Infernoon keväällä 2007, mutta kausi 2007–2008 Trenton Devilsissa oli hänen tulokaskautensa liigassa. Gunderson oli tehoilla 4+42=46 ECHL:n neljänneksi tehokkain tulokas, Devilsin paras syöttäjä ja kolmanneksi paras pistemies sekä ECHL:n kolmanneksi tehokkain puolustaja Bakersfield Condorsin Kevin Truelsonin kanssa. Hän pelasi kauden aikana myös liigan tähdistöottelussa ja valittiin tulokkaiden tähdistökentälliseen. Gunderson edusti kauden aikana myös kolmen AHL-ottelun verran Albany Devilsia, jossa hän kävi try-outilla huhtikuussa 2008.
Kaudella 2008–2009 Gunderson oli tehoilla 5+53=58 koko ECHL:n toiseksi paras syöttäjä South Carolina Stingraysin Travis Morinin jälkeen sekä puolustajien pistepörssin toinen Florida Everbladesin Peter Metcalfin jälkeen. Hän sijoittui Devilsin sisäisessä pistepörssissä kolmanneksi. Gunderson valittiin kauden päätteeksi ECHL:n ensimmäiseen tähdistökentälliseen. Kauden 2009–2010 hän pelasi sarjatasoa ylempänä AHL-joukkue Houston Aerosiin.
Siirtyminen Ruotsiin
Kaudeksi 2010–2011 Gunderson siirtyi Eurooppaan ja Ruotsin toiseksi korkeimmalla sarjatasolla HockeyAllsvenskanissa pelaavaan Örebro HK:hon. Hän voitti tehoilla 11+28=39 koko sarjan puolustajien piste- ja syöttöpörssin. Örebro eteni keväällä 2011 Kvalserieniin saakka, mutta jäi ilman sarjanousua. Gunderson siirtyi kuitenkin kaudeksi 2011–2012 Elitserieniin ja Brynäs IF:n riveihin. Hän voitti tehoilla 9+25=34 koko liigan puolustajien piste- ja syöttöpörssin. Gunderson voitti myös Ruotsin-mestaruuden keväällä 2012. Joulukuussa 2011 hän teki kaksivuotisen jatkosopimuksen Brynäsin kanssa.
Gunderson sijoittui kaudella 2012–2013 tehoilla 9+27=36 Elitserienin puolustajien pistepörssissä toiseksi edellään vain Färjestad BK:n Chris Lee. Hän oli myös Brynäsin toiseksi paras pistemies Calle Järnkrokin jälkeen. Kaudella 2013–2014 Gunderson nousi joukkueen varakapteeniksi ja teki Ruotsin pääsarjatason yhden kauden piste-ennätyksensä tehoilla 8+33=41. Hän voitti pelipaikastaan huolimatta Brynäsin sisäisen piste- ja syöttöpörssin sekä voitti myös koko SHL:n puolustajien piste- ja syöttöpörssin. Gunderson voitti kauden päätteeksi hopeaa.
KHL-vuodet 2014–2016
Kaudeksi 2014–2015 Gunderson siirtyi vuoden mittaisella sopimuksella KHL-joukkue Jokereihin. Hän oli joukkueen tehokkain puolustaja ja kolmanneksi paras pistemies tehoilla 7+29=36, joilla Gunderson jakoi KHL:n puolustajien pistepörssin neljännen sijan Dinamo Minskin Nick Bailenin kanssa. Kevään 2015 pudotuspeleissä hänellä oli Jokereiden paras teholukema (+6). Gunderson pelasi kauden aikana KHL:n tähdistöottelussa ja hänet valittiin neljännesvälieräviikon parhaaksi puolustajaksi. Hän edusti Jokereita kauden aikana myös Spengler Cupissa.
Kaudeksi 2014–2015 Gunderson siirtyi jatkamaan KHL-uraansa vuoden mittaisella sopimuksella valkovenäläiseen Dinamo Minskiin.
Paluu Brynäsiin
Gunderson palasi kaudeksi 2016–2017 kolmivuotisella sopimuksella Brynäsiin. Hän nousi joukkueen varakapteeniksi. Gunderson oli Brynäsin tehokkain puolustaja tehoilla 4+23=27, joilla hän sijoittui koko SHL:n puolustajien pistepörssissä viidenneksi. Gunderson jakoi myös kymmenellä syöttöpisteellään koko liigan pudotuspelien syöttöpörssin voiton kolmen muun pelaajan kanssa sekä puolustajien pistepörssin voiton HV71:n Andreas Borgmanin kanssa. Kaudella 2017–2018 hän oli Brynäsin toiseksi paras syöttäjä, kolmanneksi paras pistemies ja tehokkain puolustaja tehoilla 4+25=29, joilla Gunderson jakoi koko SHL:n puolustajien pistepörssin neljännen sijan Frölunda HC:n Adam Almqvistin kanssa.
Maajoukkueura
Gunderson edusti Yhdysvaltoja Pyeongchangin olympiakisoissa 2018. Hän pelasi myös Deutschland Cupissa vuonna 2017.
So Hot
So Hot on Wonder Girls -yhtyeen single vuodelta 2008. Singlen on tuottanut Park Jin-young.
Tietoja
JYP Entertainment julkaisi teaserkuvia jokaisesta jäsenestä promotoidakseen singleä toukokuussa 2008. Kuvat näyttivät Wonder Girlsin "seksikkään" puolen. Kuvat julkaistiin viitenä peräkkäisenä päivänä alkaen Ye-eunista loppuen Soheehen. Kuvien jälkeen "So Hot" oli katsottavissa yhtyeen nettisivuilla. Tämän aikana kierteli huhuja, että Wonder Girlsin entinen jäsen, Hyuna, olisi palaamassa yhtyeeseen; JYP Entertainment kuitenkin sanoi, että tämä ei ollut totta.
Julkaisu
"So Hot" julkaistiin ensin digitaalisena 22. toukokuuta 2008; Se hyppäsi heti nettilistojen kärkeen. Koko single julkaistiin 3. kesäkuuta 2008, ja sille annettiin teksti The 3rd Project. Nimikkoraidan lisäksi single sisältää uusia kappaleita: "This Time", "You're Out" ja rap-version kappaleesta "Tell Me", jota ei ollut aikaisemmin julkaistu.
Promootio
Wonder Girls palasi lavoille 31. toukokuuta 2008 MBC:n Music Core -ohjelmassa esittäen kappaleet "So Hot" ja "This Time". Silloin jäsenet toivat esiin aikuisemman puolen itsestään, kun he pitivät leopardikuvioisia vaatteita.
Kappaleesta "So Hot" tuli välittömästi hitti ja se oli ykkösenä MBC:n Music Core -ohjelmassa ja SBS:n Inkigayo-ohjelmassa kolme peräkkäistä viikkoa.
The Dickiesin diskografia
The Dickies on vuonna 1977 perustettu yhdysvaltalainen punkrock-yhtye.
Fredrik Nilsson
Fredrik Nilsson (s. 16. huhtikuuta 1971 Västerås, Ruotsi) on ruotsalainen jääkiekkovalmentaja sekä entinen jääkiekkoilija, pelipaikaltaan vasen laitahyökkääjä.
Pelaajaura
Nilsson aloitti ammattilaisuransa kotikaupunkinsa joukkueessa Västerås IK:ssa kaudella 1988–89. Keväällä 1991 San Jose Sharks varasi hänet NHL:ään kuudennella kierroksella. Pelattuaan kaksi kautta Luleå HF:ssa, Nilsson siirtyi San Jose Sharksiin kaudeksi 1993–94, mutta pääsi pelaamaan ainoastaan farmisarja IHL:n pelejä Kansas City Bladesin riveissä. Bladesissa Nilsson pelasi kaikkiaan kolme kautta, kunnes palasi Luulajaan kausiksi 1996–97 ja 1997–98. Kauden 1998–99 Nilsson pelasi SM-liigan Jokereissa. Hän pelasi helsinkiläisseurassa myös seuraavan kauden ensimmäiset 12 ottelua, mutta siirtyi sen jälkeen Sveitsin pääsarjan Kloten Flyersiin.
Pelattuaan yhden kauden Saksan DEL-liigan Kölner Haiessa, Nilsson lopetti pelaajauransa kasvattajaseurassaan Västerås IK:ssa. Hän pelasi kyseisessä seurassa viimeiset kautensa; 2003–04 ja 2005–06. Tuolloin Västerås pelasi Ruotsin toiseksi korkeimmalla sarjatasolla, HockeyAllsvenskanissa.
Marc Valiente
Marc Valiente Hernández (s. 29. maaliskuuta 1987 Granollers, Barcelonan maakunta, Espanja) on espanjalainen jalkapalloilija. Hän on edustanut Espanjan korkeimmalla sarjatasolla Primera Divisiónissa muun muassa Real Valladolidia, ja hän on kotimaansa lisäksi pelannut Israelissa, Belgiassa, Serbiassa ja Intiassa. Valienten pelipaikka on useimmiten keskuspuolustaja, mutta hän on pelannut myös puolustavana keskikenttäpelaajana.
Ura
Valiente on Barcelonan kasvatti. Hän toimi seuran reservijoukkueen kapteenina sen saavuttaessa sarjanousun Segunda División B:hen kaudella 2007–2008. Edustusjoukkueessa hän teki ensiesiintymisensä kaudella 2006–2007 Espanjan cupin ottelussa Badalonaa vastaan.
Kesällä 2008 Valiente siirtyi Sevillan organisaatioon. Kauden 2008–2009 hän pelasi kokonaisuudessaan seuran reservijoukkueessa Sevilla Atléticossa Segunda Divisiónissa, josta joukkue putosi kauden päätteeksi. Seuran edustusjoukkueessa hän debytoi 10. marraskuuta 2009 Copa del Reyssä Atlético Ciudadia vastaan, ja 21. marraskuuta 2009 hän pelasi uransa ensimmäisen ottelun Espanjan korkeimmalla sarjatasolla Primera Divisiónissa Tenerifeä vastaan. Heinäkuussa 2010 Valiente allekirjoitti kolmivuotisen sopimuksen Segunda Divisióniin pudonneen Valladolidin kanssa.
Valiente on pelannut kaikissa Espanjan nuorisomaajoukkueissa. Vuonna 2006 hän oli voittamassa alle 19-vuotiaiden Euroopan-mestaruutta. Kesällä 2007 hän osallistui alle 20-vuotiaiden maailmanmestaruuskilpailuihin.
Huddinge IK
Jääkiekko
Huddinge IK:n jääkiekkojoukkue pelaa HockeyAllsvenskanissa.
Salibandy
Huddinge IK:n naisten salibandy alkoi 1996. Huddinge IK aloitti neljännessä divisioonassa ja vuosi vuodelta nousi korkeammalle. Vuonna 2006 Huddinge voitti 2. divisioonan ja pääsi taistelemaan Elitserienin paikasta Mora IF:ää vastaan. Huddinge voitti ottelun niukasti rangaistuslaukausten jälkeen 1-0 ja varmisti paikan Elitserieniin.
Joukkue (salibandy)
Maalivahdit Kenttäpelaajat
Eviva España
”Eviva España” on alkujaan hollanninkielinen musiikkikappale, jonka sävelsi Leo Caerts ja sanoitti Leo Rozenstraten. Sen alkuperäinen esittäjä on belgialaislaulaja Samantha, joka äänitti sen vuonna 1971.
Ilmestyessään kappaleesta muodostui hitti Belgiassa, ja se oli Julio Iglesiasin ”Un canto a Galician” jälkeen vuoden myydyin single. Sittemmin kappaletta on myyty yli 40 miljoonaa kopiota eri maissa eri versioina. Sen ovat äänittäneet muun muassa espanjalainen Manolo Escobar, ruotsalainen Sylvia Vrethammar, alankomaalainen Imca Marina ja saksalainen James Last. Escobarin versio ”Y viva España” kuultiin myös vuoden 1973 elokuvassa Me has hecho perder el juicio. Vexi Salmen sanoittaman suomenkielisen version ”Eviva Espanja” äänitti ensimmäisenä Marion Rung vuonna 1973. Jope Ruonansuu levytti kappaleesta oman version vuonna 1996 nimellä "Halvari lentokoneeseen".
Laulun nimessä on kielivirhe: eviva ei espanjaksi tarkoita yhtään mitään. Espanjaksi "eläköön" on viva. Luonnollisesti espanjalaiset itse huomasivat asian välittömästi, ja laulun nimi on espanjaksi joko Y viva España ("Siis eläköön, Espanja!) tai Que viva España (Oi, eläköön, Espanja!)
Fyyri
Fyyri tarkoittaa seuraavia asioita:
Halogeeni
thumb|Halogeeneja: kloori, bromi ja jodi.
Halogeenit ovat jaksollisen järjestelmän 17. ryhmän, 7. pääryhmän, alkuaineet eli fluori, kloori, bromi, jodi ja astatiini. Jaksollisessa järjestelmässä ne ovat toiseksi oikeanpuolimmaisessa sarakkeessa, ja niiden oikealla puolella ovat vain jalokaasut.
Halogeenien uloimmalta kuorelta puuttuu vain yksi elektroni oktetista. Elektronirakenteensa vuoksi halogeenien yleisin hapetusluku on −I, mutta fluoria lukuun ottamatta ne esiintyvät yhdisteissään myös positiivisilla hapetusluvuilla +I...+VII. Esimerkiksi kloori muodostaa seuraavat anionit: kloridi (Cl−), hypokloriitti (ClO−), kloriitti (ClO2−), kloraatti (ClO3−) ja perkloraatti (ClO4−), joissa sen hapetusluku on −I, +I, +III, +V ja +VII.
Vapaina alkuaineina halogeenit esiintyvät kaksiatomisina molekyyleinä, joissa on yksinkertaiset, kovalenttiset sidokset. Halogeenit ovat epämetalleista herkimmin reagoivia ja voimakkaita hapettimia. Ne reagoivat herkästi monien metallien kanssa muodostaen suoloja, mistä niiden "suolanmuodostajaa" tarkoittava nimityskin johtuu (kreik. halos = suola, gennan = synnyttää). Luonnossa niitä ei esiinny vapaina alkuaineina, vaan ainoastaan yhdisteinä, etupäässä suoloina. Halogeenien reaktiokyky kasvaa ryhmässä ylöspäin mentäessä. Fluori on siis halogeeneista reaktiokykyisin.
Vapaana alkuaineena esiintyessään halogeenit ovat myrkyllisiä, mutta ioneina kloori ja jodi ovat ihmiselle välttämättömiä. Kloridi-ioneja tarvitaan solunesteissä positiivisten natrium- ja kaliumionien vastapainoksi, ja jodia tarvitaan kilpirauhasten tyroksiini-nimiseen hormoniin.
Fysikaaliset ominaisuudet
Halogeenit esiintyvät alkuainemuodossaan kaksiatomisina molekyyleinä, mutta luonnossa ne esiintyvät hapettuneina tai pelkistyneinä. Fluori ja kloori ovat huoneenlämmössä kaasuja, bromi neste ja jodi ja astatiini kiinteitä. Muutoinkin halogeenien ominaisuudet muuttuvat jaksollisesti siirryttäessä pienemmistä halogeeneista suurempiin: Atomien Van der Waalsin säde kasvaa, samoin alkuainemolekyylien sidospituus kasvaa ja ionisaatioenergia pienenee.
Kemialliset ominaisuudet
Vedyn kanssa reagoidessaan halogeenit muodostavat happoja.
Alkuainemuotoisia halogeeneja valmistetaan yleensä elektrolyysin avulla. Fluorin valmistamisessa käytetään yleensä kaliumfluoridin ja vetyfluoridin seosta. Klooria voidaan valmistaa natriumkloridin vesiliuoksesta suoraan elektrolyysin avulla.
Esiintyminen
Maaperässä yleisin halogeeni on fluori, jota on 0,065 prosenttia maankuoren massasta. Fluoria esiintyy useissa eri mineraaleissa, kuten kryoliitissa, fluoriitissa ja fluoriapatiitissa. Toiseksi yleisin halogeeni on kloori, jota on 0,055 prosenttia maankuoren massasta. Suurin osa kloorista kuitenkin esiintyy merissä natriumkloridina. Bromi esiintyy alkali- ja maa-alkalimetallien kanssa suoloina ja yleensä kloridin kanssa yhdessä.
Halogeenien käyttö
Kaikki halogeenit tappavat hyvin bakteereja. Tästä syystä halogeeneja, erityisesti klooria, käytetään desinfiointiaineina, esimerkiksi uimahalleissa. Tosin ilmassa yli 30 ppm:n (miljoonasosan) klooripitoisuus tappaa ihmisen puolessa tunnissa, eli halogeeneilla on omat vaaransakin.
Kemianteollisuudessa monia aineita valmistetaan halogenoimalla hiilivetyjä, jolloin halogeeniatomit korvaavat niissä yhden tai useamman vetyatomin. Halogeenien happiyhdisteiden suuren hapetuskyvyn takia niitä käytetään esimerkiksi ilotulitusaineissa ja rakettien polttoaineseoksissa. Halogeeneja käytetään myös muun muassa titaanin jalostuksessa ja PVC-muovin valmistuksessa.
Pikaluistelun matkakohtaiset Suomen-mestaruuskilpailut 1970
Pikaluistelun matkakohtaiset Suomen-mestaruuskilpailut 1970 järjestettiin Rovaniemellä 14.-15. maaliskuuta. Miehet olivat kilpailleet matkamestaruuksista erillisissä kilpailuissa vuodesta 1967 lähtien. Naisille erillinen kilpailu järjestettiin ensimmäistä kertaa.
500 metriä
<br style="clear:both;"/>
Cadillac CT4
Cadillac CT4 on yhdysvaltalaisen General Motorsin Cadillac-brändin alla valmistettu automalli. Cadillac ATS:n korvaava CT4 esiteltiin 30. toukokuuta 2019. Autoa valmistetaan Lansing Grand River Assembly -tuotantolaitoksella Lansingissa, Michiganissa, sekä Shanghaissa, Kiinassa.
Pikaluistelun matkakohtaiset Suomen-mestaruuskilpailut 1970
1 000 metriä
<br style="clear:both;"/>
Cadillac CT4
CT4 saapui yhdysvaltalaisiin myymälöihin alkuvuonna 2020.
Pikaluistelun matkakohtaiset Suomen-mestaruuskilpailut 1970
1 500 metriä
<br style="clear:both;"/>
5 000 metriä
<br style="clear:both;"/>
10 000 metriä
<br style="clear:both;"/>
3 000 metriä
<br style="clear:both;"/>
Laplacen yhtälö
Laplacen yhtälö on matemaatikko Pierre-Simon Laplacen mukaan nimetty osittaisdifferentiaaliyhtälö, jolla voidaan mm. mallintaa tasapainotilan potentiaaleja. Laplacen yhtälöllä on sovelluksia mm. sähkömagnetismissa, tähtitieteessä ja virtausmekaniikassa.
Yleisessä käytössä, etenkin matematiikassa, on myös rinnakkainen merkintätapa
missä Δ on niin kutsuttu Laplacen operaattori.
Karteesisessa koordinaatistossa yhtälö voidaan kirjoittaa auki muotoon
Pallokoordinaatistossa yhtälö saa aukikirjoitettuna muodon
Laplacen yhtälön toteuttavia funktioita kutsutaan harmonisiksi funktioiksi.
Jos yhtälössä on myös vakiotermi tai koordinaateista riippuva funktio muotoa g(x,y,z), niin kyseessä on Poissonin yhtälö.
Veljeskunta
Veljeskunta voi tarkoittaa ainakin seuraavia:
Otto Kilpi
thumb|Otto Kilpi [[Kalevan kisat 2008|Kalevan kisoissa 2008]] Otto Eemeli Kilpi (s. 29. maaliskuuta 1987 Vihti) on suomalainen pika-aitajuoksija ja pituushyppääjä. Hän edusti Nokian Urheilijoita vuoteen 2013 saakka ja sen jälkeen Jyväskylän Kenttäurheilijoita. Häntä valmensi urallaan Tapani Keränen ja Harri Kilpi.
60 metrin aitajuoksussa Kilven ennätys on 7,88 s, jonka hän juoksi Lahdessa 16. helmikuuta 2008. 110 metrin aidoissa hänen paras aikansa on Lappeenrannassa 3. elokuuta 2008 juostu 14,04 s. Hänen pituusennätyksensä on 796 cm, jonka hän hyppäsi Jämsässä 3. heinäkuuta 2010. Hallissa hän on hypännyt 774 cm Tampereella 4. helmikuuta 2012.
Kilpi lopetti kilpailu-uransa vuonna 2019. Hänet valittiin vuonna 2020 Jyväskylän Kenttäurheilijoiden valmennuspäälliköksi.
Haribo
thumb|right|250px|Haribon valmistamia nallekarkkeja. Haribo (lyhenne nimestä Hans Riegel, Bonn) on Euroopan suurin viinikumikarkkivalmistaja ja maailman yhdeksänneksi suurin makeisvalmistaja. Yritys perustettiin Bonnissa, Saksassa vuonna 1920. Erityisen tunnettu Haribon makeisista on nallekarkki, jota on valmistettu vuodesta 1922 lähtien. Yrityksen tunnuksena onkin keltainen nalle.
Suomessa Haribon makeisia on myyty 1970-luvulta lähtien. Makeiset tuodaan Suomeen pääasiassa Tanskasta mutta myös muualta, kuten Saksasta ja Belgiasta.
Haribo on myös tuonut markkinoille suomalaisille kehitettyjä tuotteita, kuten salmiakki- ja lakritsisekoituksia.
Hartwall Original Long Drink
200px|thumb|Tölkin aiempi ulkoasu. Hartwall Original Long Drink (tyyliteltynä oriGINal) on Hartwallin valmistama lonkero.
Vuoden harmain päivä: Hartwall Original Long Drink julistaa marraskuun kolmannen lauantain Vuoden harmaimmaksi päiväksi. Sääpalvelu Forecan kanssa tehty tutkimus osoittaa Helsingin olevan marraskuussa yksi Euroopan harmaimpia kaupunkeja.
Historia
Hartwall Original Long Drink kehitettiin alun perin vuoden 1952 Helsingin kesäolympialaisiin helpottamaan baarihenkilökunnan työtä, kun Helsinkiin tulvi väkeä kaikkialta maailmasta. Juomaa oli tarkoitus valmistaa vain olympialaisten ajan, mutta juoman saatua suosiota suomalaisten keskuudessa sen valmistuksen jatkamista myös kisojen jälkeen vaadittiin. Samalla Suomeen syntyi uusi long drink ­-juomakategoria, joka pian muuntautui kansan suussa lonkeroksi. Makuja oli alkujaan kaksi: ginistä ja greippilimonadista valmistettu Gin Long Drink sekä brandystä ja pommacista valmistettu Brandy Long Drink. Brandylonkeron valmistus lopetettiin 1970-luvulla, mutta juoma tuli uudelleen myyntiin Laitilan Wirvoitusjuomatehtaan valmistamana vuonna 2009.
Vuoteen 1995 saakka päivittäistavarakaupoissa oli myynnissä miedompi 2,6 prosentin vahvuinen versio, joka kuitenkin poistettiin markkinoilta Suomen liityttyä Euroopan unioniin. Vuoden 2016 alussa tuote palasi taas markkinoille, sillä alle 2,8 prosenttia alkoholia sisältäviä juomia ei koskenut päivittäistavarakaupoissa myytävien alkoholijuomien käymispohjarajoite.